Əlinə
İstəsən ki, kimə qarğış edəsən,
Qarğa düşsün yaman arvad əlinə.
Olmaz günü ya sevinən, ya gülən,
Özü dözsün fitnəsinə, felinə.

Səhər-axşam istirahət verməsin,
Aralıqda xoş məhəbbət hörməsin.
Qonum-qonşu eşidəndə söyməsin,
Lənət desən arvadının dilinə.

Məmmədhüseyn qananların quludu,
Ömür yolu haqq, ədalət yoludu.
Mən Səlmini gətirəndə duludu,
İndi dönüb təzə gələn gəlinə.
XIX əsrin qoşmaları